เคยฉีดครบคอสไปเมื่อ 5 ปี ที่แล้ว เเละก็ โดนเเมวกัดฉีดกระตุ้นไป2เข็ม จำเวลาไม่ได้ค่ะ ปี 62 โดนหมากัดฉีดกระตุ้นไป2เข็ม บาทะยัก1เข็ม เเล้วล่าสุดโดนแมวกัดฉีดกระตุ้นไป 1 เข็มเมื่อ 17 ธันวาคม 62 เเล้วมาโดนหมากัดอีก10 มกราคม 63 ต้องฉีดยามั้ยคะเพราะยังไม่ครบเดือน
สวัสดีค่ะ พิษสุนัขบ้าคือโรคที่เกิดจากเชื้อไวรัสชนิดหนึ่งที่รับเชื้อมาจากสัตว์เลี้ยงลูกโดยนม อาจจะถูกกัด หรือถูกสัตว์มาเลียแผลหรือเลียปาก หรือไปสัมผัสเนื้อสัตว์ดิบ เป็นโรคที่มีอันตรายถึงแก่ชีิวิตเมื่อมีอาการแล้ว อาการเช่นน้ำลายฟูมปาก กลัวน้ำ มีอาการทางระบบประสาททำให้กระวนกระวาย สับสน คลุ้มคลั่งและจะเสียชีวิตในที่สุด จึงมีการพัฒนาวัคซีนป้องกันโรคนี้ขึ้นมา โดยวัคซีนจะฉีดทั้งหมด 3-5 เข็ม กรณีเป็นการฉีดหลังถูกกัดไปแล้วตามแนวทางขององค์การอนามัยโลกปี 2561 ระบุว่า หากมีการสัมผัสโรคซ้ำ ก็คือถูกสัตว์กัดซ้ำภายใน 3 เดือน ไม่ต้องรับวัคซีนซ้ำ แต่แนวทางของสถานเสาวภาและกระทรวงสาธารณสุขของประเทศไทยยังคงยึดหลักให้ฉีดวัคซีนกระตุ้นหลังถูกกัด โดยถ้าถูกกัดซ้ำภายใน 6 เดือนให้ฉีดกระตุ้นแค่ 1 เข็มเข้ากล้าม ถ้าเกิน 6 เดือนให้ฉีด 2 เข็มที่วันที่ 0 และ 3 เพราะในประเทศไทยยังมีรายงานว่าในผู้ป่วยบางรายหลังได้รับวัคซีนไปภายใน 3 เดือน มีระดับภูมิคุ้มกันไม่พอที่จะป้องกันโรคดังนั้นจึงแนะนำให้ไปฉีดวัคซีนกระตุ้นที่รพ. และให้แพทย์ประเมินแผลว่าจำเป็นต้องได้รับยาฆ่าเชื้อกินร่วมด้วยหรือไม่